3 Lelo tushilule kwiyukanya monka’ni? Nansha tusakilwa pamo bwa bantu bamo, mikanda ya kwituyukanya imutuminwa nansha yomutuma?2 Banwe bene mwi mukanda wetu,+ mwandike pa mityima yetu kadi muyukane, utangwa na bantu bonso.3 Mwanda mulombolanga’mba mwi mukanda wa Kidishitu otulembele batwe bengidi,+ kewandikilwepo na bwīno ino i na mushipiditu wa Leza mūmi, ke pa bipāpopo bya mabwe+ ino i pa bipāpo bya ngitu, ke pa mityima kadi.+4 Tudi na kikulupiji kya uno muswelo mudi Leza kupityila kudi Kidishitu.5 Ke kunenapo amba kubwanya kotubwenye senene i kwa batwe bene mwanda wa kulanga’mba kudi kintu kitambile kotudi, ino kubwanya kwetu kutambanga kudi Leza,+6 mwine na bubine wetubwanije senene ketudi bengidi ba kipwano kipya,+ ke ba mukanda wa bijila mulembwepo,+ aa, ino i ba mushipiditu; mwanda mukanda wa bijila mulembwe utyibilanga muntu mambo a lufu,+ ino mushipiditu upānanga būmi.+7 Ino shi mukanda wa bijila upāna lufu, owa waāndikilwe na masomo pa mabwe,+ wāile na ntumbo ya uno muswelo, bana ba Isalela bakomenwa kutala mpala ya Mosesa mwanda wa ntumbo ya mpala yandi,+ ntumbo yadi ya kufundulwa’ko,8 lelo mwingilo wa mushipiditu+ ubulwe kwikala na ntumbo mikatampe kutabuka?+9 Mwanda shi mukanda wa bijila uleta kuponejibwa+ wādi na ntumbo,+ le ntumbo ya mwingilo utwala ku boloke papo ke pepi!+10 Na bubine, nansha ke kyokya kyāpelwe ntumbo dibajinji, kyavūdilwe ntumbo pa mwanda wa ntumbo ikitabukile.+11 Mwanda shi kyokya kyafundwilwe kyāile na ntumbo,+ ntumbo ya kyokya kidi’ko nyeke yo mine ikekala mikatampe kutabuka!+12 Byotudi na luno lukulupilo,+ tunenanga pampikwa kafinda nansha kamo,13 kadi ketuloñangapo byobya byālongele Mosesa pawēpūtyile kilēnda mu mpala yandi,+ kutyina’mba bana ba Isalela bakatala sō mfulo ya kyokya kya kufundulwa’ko.14 Inoko ñeni yabo yādi ilēma.+ Mwanda kufika ne dyalelo’di, kilēnda kimo kyonka’kya kekyapūtwilwe patañwanga kipwano kya kala,+ mwanda kitalulwanga enka kupityila kudi Kidishitu.+15 Bine, kufika ne dyalelo kitatyi kyonso kitañwanga bilembwa bya Mosesa,+ kilēnda kikidi pa mityima yabo.+16 Ino shi muntu waalamukila kudi Yehova,* kilēnda kitalulwanga.+17 Yehova* i Mushipiditu,+ kadi kokwa kudi mushipiditu wa Yehova,* kudi bwanapabo.+18 Kadi batwe bonso, potumwekeja ntumbo ya Yehova* pamo bwa biyo na mapala etu ampikwa kilēnda, twalamunwanga mu kyelekejo kimo kyonka kutamba ku ntumbo ya ludingo kampanda kutūla ku ntumbo mikwabo,* enka mokilongelwa na Yehova* Mushipiditu.*+
bem_Latn